CELEX: 52010DC0151
Language: bg
Date: 2010-04-15 00:00:00
Title: Препоръка на Комисията до Съвета относно предложение от името на Европейския съюз за изменения на приложения А и В към Стокхолмската конвенция за устойчивите органични замърсители

|

52010DC0151

 Препоръка на Комисията до Съвета относно предложение от името на Европейския съюз за изменения на приложения А и В към Стокхолмската конвенция за устойчивите органични замърсители  /* COM/2010/0151 окончателен */  

	[pic] | ЕВРОПЕЙСКА КОМИСИЯ |Брюксел, 15.4.2010COM(2010)151 окончателенПРЕПОРЪКА НА КОМИСИЯТА ДО СЪВЕТАотносно предложение от името на Европейския съюз за изменения на приложения А и В към Стокхолмската конвенция за устойчивите органични замърсителиПРЕПОРЪКА НА КОМИСИЯТА ДО СЪВЕТАотносно предложение от името на Европейския съюз за изменения на приложения А и В към Стокхолмската конвенция за устойчивите органични замърсителиA. Обяснителен меморандум1.  Стокхолмската конвенция за устойчивите органични замърсители влезе в сила на 17 май 2004 г. Целта на конвенцията е опазване на човешкото здраве и на околната среда от устойчивите органични замърсители. Конвенцията определя рамка, основаваща се на принципа на предпазливостта, за прекратяване на производството, употребата, вноса и износа на понастоящем двадесет и един най-важни устойчиви органични замърсители, безопасното им третиране, управление, унищожаване или намаляване на някои непреднамерени изпускания на устойчиви органични замърсители.2.  С Регламент (ЕО) № 850/2004 в законодателството на ЕС се прилагат ангажиментите, установени в Стокхолмската конвенция за устойчивите органични замърсители (наричана по-долу „Конвенцията“), одобрена с Решение 2006/507/ЕО на Съвета[1], и в протокола относно устойчивите органични замърсители към Конвенцията за трансгранично замърсяване на въздуха на далечни разстояния от 1979 г., одобрена с Решение 259/2004/ЕО на Съвета[2].3.  Член 8, параграф 1 от Конвенцията постановява, че всяка страна може да представи предложение пред Секретариата за включване на определено химично вещество в приложение А, Б или В. Предложението трябва да съдържа информацията, посочена в приложение Г. Процедурата за изменение на приложенията е предвидена в член 22 от Конвенцията.4.  Съгласно наличната научна информация и прегледа на докладите, както и предвид критериите за подбор от приложение Г към Конвенцията, хексахлорбутадиенът, пентахлорфенолът и хлорираният нафталин показват характеристики на устойчиви органични замърсители.5.  Производството, пускането на пазара, употребата или непреднамерените емисии на тези вещества са вече преустановени или в значителна степен намалени в ЕС, но не може да бъде изключена възможността, че в други държави те все още биват произвеждани, употребявани или непреднамерено отделяни в големи количества в атмосферата. Като се има предвид възможното широко разпространение в околната среда на тези химични вещества, взетите мерки на национално ниво или на равнище на ЕС не са достатъчни за спазване на високо ниво на защита на околната среда и човешкото здраве и поради това са необходими действия на по-широко международно ниво.6.  Предоставените от Съвета правомощия за водене на преговори се основават на член 218, параграф 2 от ДФЕС.Б. ПРЕПОРЪКАПредвид гореизложеното Комисията препоръчва следното:С цел започване на процедури за преглед с оглед на преговори относно възможни изменения на приложения А и В към Стокхолмската конвенция за устойчивите органични замърсители, Съветът да разреши на Комисията да представи своевременно на Изпълнителния секретариат на Конвенцията, за разглеждане преди следващата среща на Комитета за преглед на устойчивите органични замърсители през октомври 2010 г., предложение от името на Общността за изменения на съответните приложения към Конвенцията, като в приложение А и/или приложение В се добавят следните вещества:-  хексахлорбутадиен (номер CAS: 87-68-3),-  пентахлорфенол (номер CAS: 87-86-5);-  хлорирани нафталини (група от 75 хлорирани нафталини, съдържащи от един до осем атома хлор);Комисията заедно с държавите-членки ще осигури предоставянето на съответна информация в подкрепа на предложенията на Комитета за преглед на устойчивите органични замърсители.Съставено в Брюксел на […] година.За Съвета, Председател [1] ОВ L 209, 31.7.2006 г., стр. 1.[2] ОВ L 81, 19.2.2004 г., стр. 35.